Comisia Europeană cere evitarea restricţiilor la frontiere în interiorul Uniunii Europene.
Comisia Europeană cere evitarea restricţiilor la frontiere în interiorul Uniunii Europene. Vera Jourova: "Coronavirusul este prezent în întreaga Europă şi nu îl vom aduce sub control prin restricţii la frontiere, ci prin colaborare". "Noi am propus să fie coordonate măsurile privind călătoriile din zonele de risc epidemic", adaugă Jourova.
Vera Jourova, vicepreşedinte al Comisiei Europene, a îndemnat, vineri, statele membre ale Uniunii Europene să evite instituirea restricţiilor de călătorie anti-Covid-19 la frontierele interne ale Blocului comunitar, informează publicaţiile Die Welt şi Frankfurter Allgemeine Zeitung."Sigur că unele restricţii sunt necesare, dar un lucru este clar: coronavirusul este prezent în întreaga Europă şi nu îl vom aduce sub control prin restricţii la frontiere, ci prin colaborare", a declarat Vera Jourova, vicepreşedinte al Comisiei Europene responsabil de Valori şi Transparenţă.Vera Jourova a insistat că este necesar ca statele membre UE să aibă o abordare unitară, amintind că, în septembrie, Comisia Europeană a făcut o serie de recomandări privind călătoriile în spaţiul Uniunii Europene în contextul pandemiei."Noi am propus să fie coordonate măsurile privind călătoriile din zonele de risc epidemic, pentru a evita apariţia unor norme diferite în materie de teste medicale Covid-19 şi carantină", a insistat Vera Jourova.